钦定古今图书集成/明伦汇编/家范典/第111卷 > 《尔雅》 > 《闻正辅表兄将至以诗迎之》宋·苏轼
## 钦定古今图书集成/明伦汇编/家范典/第111卷 > 《尔雅》 > 《闻正辅表兄将至以诗迎之》宋·苏轼

生逢尧舜仁，得作岭南游。虽怀跫然喜，岂免跕堕忧。
莫雨侵重膇，晓烟腾郁攸。朝槃见蜜喞，夜枕闻鸺鹠。
几欲烹郁屈。固尝馔钩《辀舌》音渐。变，面汗尝骍羞。
赖我存《黄庭》，有如仍丹丘。目听不任耳，踵息殆废喉。
稍欣素月夜，遂度黄茆秋。我兄清庙器，持节瘴海头。
萧然三家步，横此万斛舟。人言得汉吏，天遣活楚囚。
惠然再过我，乐哉十日留。但恨参语贤，忽潜九原幽。
万里傥同归，两鳏当对耰。强歌非真达，何必师庄周。